
Nr. 1121/AP/06.03.2024
Solicitare de ofertă
În vederea achiziționării prin cumpărare directă, vă rugăm să ne transmiteți până la data de 11.03.2024 inclusiv, oferta de preț în lei, fara TVA, pentru  Servicii de verificare tehnică periodică anuală, întreținere periodică lunară,  verificări metrologice supape de siguranţă, servicii de asigurare a supravegherii centralelor termice cu personal specializat (fochist clasa C) și interventii operative la cererea achizitorului la centralele termice din dotarea Universității Alexandru Ioan Cuza din Iași.
Oferta va fi transmisa la numărul de fax 0232/201117, la adresa de e-mail cristian.ignat@uaic.ro, sau poate fi depusa în plic închis la Registratura Universităţii „Alexandru Ioan Cuza” din Iaşi, până la data specificată, cu menţiunea pe plic "Pentru achiziţia de service centrale termice”. A nu se deschide înainte de data specificată" (program Registratură : luni-vineri 8.00-16.00, cu pauză 12.30-13.00).

Serviciile ce vor face obiectul contractului ce urmează a se atribui vor consta în :
· servicii de verificare tehnică periodică (anuală);
· servicii de verificări metrologice supape de siguranţă;  
· servicii de întreținere periodică (lunar); 

· servicii interventii operative pentru urgente (avarii) la armaturile de reglare si de inchidere gaze naturale de la cazanale de apa calda care utilizeaza acest tip de combustibil;
· servicii de asigurarea supravegherii centralelor termice cu personal specializat (fochist clasa C).
Denumirea, localizarea și dotarea cu echipamente a centralelor termice pentru care se vor presta servicii de verificări metrologice supape de siguranţă, verificare tehnica periodica (anuala), verificare tehnica periodica (lunară), şi interventii operative pentru urgente (avarii) la armaturile de reglare si de inchidere de la cazanale de apa calda care utilizeaza gazele naturale, sunt specificate in Caietul de sarcini anexat prezentei solicitari de oferta.

Cerinţe minime de calificare

- Operatorul economic trebuie să fie autorizat ISCIR privind instalarea, montarea, repararea si intretinerea, precum si verificari tehnice in utilizare la aparate consumatoare de combustibil cu Pmax < 400kw, avand Pmax = 400 kw; cazane apa calda cu P < 400kw avand Pmax = 400kw;
- Operatorul economic trebuie să fie autorizat ISCIR privind instalarea, montarea, repararea și întreținerea, verificari tehnice in utilizare la arzătoare de combustibili gazoși si lichizi; 

-  Operatorul economic trebuie să fie autorizat ISCIR privind instalarea, montarea si repararea la cazane de apa calda cu P>400kw;
-  Operatorul economic trebuie să fie autorizat ISCIR privind montarea, PIF, repararea și intreținerea la instalatii de ardere și instalații de automatizare pentru cazane și instalații de automatizare pentru centrale termice;
-  Pentru interventiile la armaturile de reglare si de inchidere de la cazanale de apa calda care utilizeaza gazele naturale operatorul economic trebuie să fie autorizat A.N.R.E. tip EDIB – Executie instalaţii de utilizare a gazelor naturale avand regimul de medie, redusă şi joasă presiune (conform Regulamentului pentru autorizarea operatorilor economici care desfăşoară activităţi în  sectorul gazelor naturale);
- Pentru verificările supapelor de siguranță operatorul economic trebuie să fie autorizat conform prescripției tehnice ISCIR PT C7/2010 sau să prezinte contractul cu subcontractanul care efectuează aceste verificări;
-  Operatorul economic trebuie să prezinte autorizaţie ISCIR, vizata la zi, pentru cel putin un fochist autorizat clasa C aflat in relatii contractuale cu ofertantul;
-  Operatorul economic trebuie să facă dovada ca deține personal tehnic de specialitate (responsabilul cu supravegherea lucrărilor, responsabilul cu verificarea tehnică, instalator gaze, etc. atestate ISCIR).

Atestatele să fie în perioada de valabilitate. În cazul în care ofertantul colaborează cu persoane fizice declarate la ofertare, acestea trebuie să fie atestate ISCIR. Atestatele să fie în perioada de valabilitate. La cererea achizitorului se vor prezenta autorizaţiile/atestatele în original pentru verificarea copiilor. 


Se vor completa declaratiile privind neincadrarea in situatiile prevazute la art 59-60, 164, 165 si 167 din Legea 98/2016 precum si declaratie conform art. 51 din Legea 98/2016, conform formularelor atasate.

Se va completa declaratia privind personalul tehnic de specialitate implicat in derularea contractului, conform modelului din formularele atasate.
Oferta se depune pentru toate serviciile solicitate.
	
	Componente oferta financiara
	

	1
	Servicii de verificare tehnică periodică anuală (revizie tehnică generala anuală)
	Pret/ revizie tehnica anuală

	2
	Servicii de verificare tehnica periodica lunară (servicii de întreţinere lunare)
	Pret/ intretinere lunară

	3
	Verificare metrologică supape siguranţă
	Preţ verificare/ supapa

	4
	Asigurare supraveghere centrale termice cu personal specializat (fochist clasa C) (2 luni 2024 + 3 luni 2025)
	Pret/luna




Se va completa formularul cu centralizatorul de oferta financiara anexat (sau tabelul 2 din Anexa la Caietul de sarcini). 

Pentru interventiile/reparatiile solicitate suplimentar a fi executate in cadrul reviziei tehnice a centralei termice din camin C17 Gaudeamus se va depune un centralizator de preturi conform cu necesarul de materiale si operatiuni prezentat in Caietul de sarcini (tip formular F3).

Pretul ofertei totale va fi suma valorilor date de Total servicii + 60420.17 lei (fara TVA) reprezentand rezerva de implementare (valoarea maxima a pieselor si a altor reparatii care se pot efectua in baza acestui contract). Este obligatoriu ca oferta financiara sa includa valoarea rezervei de implementare.
În oferta se vor specifica:
· Termenul maxim de prestare a serviciilor pentru revizia tehnica generala, care nu trebuie sa fie mai mare de 30 zile de la semnarea contractului de ambele parti, cu exceptia reviziei tehnice generale pentru centrala termica camin C17 Gaudeamus, unde revizia tehnica anuala va fi efectuata in luna august 2024, a reviziei generale pentru centrala termica de la Statiunea de Cercetare din Agigea, unde revizia tehnica anuala va fi efectuata in luna octombrie 2024 si a reviziei generale pentru centrala termica de la Gradinita Universitatii, unde revizia tehnica anuala va fi efectuata in luna noiembrie 2024.
· Termenul maxim de verificare metrologică a supapelor care nu trebuie sa fie mai mare de 30 zile de la semnarea contractului de ambele parti.
· Garanţia pentru manopera de reparatie, care va fi de minim 6 luni.
· În oferta se vor confirma urmatoarele termene si garantii:
· Timpul de intervenţie de la sesizarea unei avarii: maxim  2 ore in municipiul Iasi, si maxim 24 ore în afara municipilui Iași; 

· Garanţia acordată serviciilor de întreţinere lunare: 30 de zile;
· Garanţia acordată pentru revizia tehnică generala anuală: un an de zile; 

· Garanţia acordată serviciilor de verificare metrologică a supapelor: un an de zile 
· Pentru subansamblele şi piesele folosite, prestatorul va acorda o garanţie cel puţin egală cu cea acordata de producător dar nu mai mică 6 luni pentru aparatura reparată şi 1 an pentru cea nouă.


Preţul trebuie exprimat în Lei fără TVA, şi va include toate costurile ofertantului, directe şi indirecte, legate de încheierea şi executarea contractului. 


Oferta va include costurile de verificare (reparare) a supapelor si emiterea de buletine metrologice.

Ofertantul va declara, odată cu oferta, procentul adaosului comercial aplicat asupra valorii de achiziţie a componentelor / pieselor / subansamblelor de la furnizorul său. Acest procent va fi de maxim 20% din valoarea de achiziție a componentelor / pieselor / subansamblelor. In cazul in care la facturare se va depasi cota de adaos mentionata in oferta (procent calculat la pretul de achizitie fara TVA al piesei/componentei/subansamblului), aceasta nu va fi achitata, prestatorul fiind obligat la corectarea facturii utilizand maxim cota de adaos declarata in oferta. In cazul in care ofertantul refuza corectarea facturii, Achizitorul isi rezerva dreptul de a rezilia unilateral contractul si de a nu plati factura care nu respecta cele de mai sus, returnand piesele prestatorului. Pe durata contractului, dovada aplicării corecte a acestui adaos se va face pe baza copiei ofertei/ proformei/ facturii de achizitie pentru piesa/componenta/subansamblu.

Durata contractului pentru prestarea serviciilor de intretinere lunara ce se va incheia este pana la data de 31.12.2024, cu posibilitatea de prelungire prin act adițional pana la data 31.03.2025. Prin exceptie, pentru locatia Staţiunea de Cercetare Științifică pentru Biologie  Marină  „Ion  Borcea” – Strada Nicolae Titulescu, Nr. 163 Agigea,  jud. Constanţa, prestarea serviciilor de intretinere periodica lunara se va face pentru perioada de 3 luni: octombrie-decembrie 2024 iar pentru locatia Gradinita Universitatii pentru perioada de 2 luni: noiembrie-decembrie 2024 (cu posibilitate de prelungire pentru alte 3 luni:  ianuarie-martie 2025).

Durata contractului pentru  asigurare supraveghere centrale termice cu personal specializat (fochist clasa C) este de 2 luni (noiembrie, si decembrie 2024) cu posibilitatea de prelungire prin act adițional cu alte 3 luni, pana la data 31.03.2025.


Preţul total convenit pentru îndeplinirea obligaţiilor contractuale va rămâne neschimbat şi nu poate fi modificat pe toatǎ perioada derulǎrii contractului.


Criteriul de atribuire este preţul cel mai scăzut pentru valoarea totală a ofertei în condiţiile îndeplinirii cerinţelor din caietul de sarcini.
Condiţii de recepţie

Recepţia serviciilor se va face de o comisie constituită din specialiştii beneficiarului, a executantului şi a reprezentantului I.S.C.I.R. al fiecărei părţi, care va întocmi procesul verbal de recepţie a serviciilor în conformitate cu H.G. 273/1994.


Se vor respecta în timpul prestării serviciilor  normele de protecţie a muncii şi normele pentru prevenirea şi stingerea incendiilor.

Condiţii de plată


În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.

Plăţile în favoarea Contractantului se vor efectua în termen de :

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția lucrarilor este anterioară acestei date;

b) 30 de zile calendaristice de la data recepției lucrarilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.
II) în cazul operatorilor economici străini:
Operatorii economici străini au opțiunea de a utiliza sistemul de facturare electronică, situație în care autoritatea contractantă are obligația de a accepta acest tip de emitere a facturii. În acest caz condițiile de plată sunt cele prezentate mai sus.
În cazul în care operatorii economici străini nu optează pentru utilizarea sistemului de facturare electronica, termenul de plată va fi:
a)  30 de zile calendaristice de la data primirii facturii de către Autoritatea Contractantă, dacă recepţia lucrarilor este anterioară datei primirii facturii;
b)  30 de zile calendaristice de la data recepţiei lucrarilor  dacă Autoritatea Contractantă a primit factura la data recepţiei ori anterior acestei date.
În cazul în care factura are elemente greşite şi/sau greşeli de calcul identificate de Autoritatea Contractantă, şisunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate.

